《宣清 秋怀》
清代·叶慧光

雨霁新凉，小院垂帘，秋风萧萧恁早。听哀蝉、尚恋碧阴，又寒蛩、恁泣荒草。

病发凋零，愁容损减，伤人易老。叹于今、了无多，吟风嘲月怀抱。

便再谱花牒，别翻水调，知音人去杳。且学坐蒲团，破除烦恼。

洞天白云最好。一片冰心对莲花，去栽瑶岛。

作者简介：江苏南汇人，字妙明。叶凤毛女，王进之妻。卒年二十四。有《疏兰词》、《怀清楼稿》。